open-index/open-wikipedia-markdown huggingface dataset:
Sint Patricksdag

[duimnael|links|Sint Patricksdag in [Buenos Aires, Argentinië]]
[duimnael|'n Godsdienstige prosessie ter ere van Sint Patrick in County Down, [Noord-Ierland]]
[duimnael|links|Die Operahuis in [Sydney, Australië, word ter geleentheid van Sint Patricksdag groen verlig]]
[duimnael|Twee meisies speel Ierse folkmusiek tydens 'n feesoptog in [Dublin]]

**Sint Patricksdag** of die **Sint Patrickfees** (Engels: ''Saint Patrick's Day*; Iers: *Lá Fhéile Pádraig'') is 'n kulturele en godsdienstige feesdag wat op 17 Maart, die tradisionele sterfdag van Ierland se beskermheilige Sint Patrick (omstreeks 385-461), gehou word.

Sint Patrick is in die laat 4de eeu in die Romeinse provinsie Britannia gebore vanwaar hy in die ouderdom van 16 ontvoer en as slaaf na Ierland geneem is. Hy het daarin geslaag om te ontsnap, maar het in 432 na Ierland teruggekeer om die Iere tot die Christendom te bekeer. Ná 'n lewe van diens en toewyding, waartydens hy talle kloosters, kerke en skole op die eiland gevestig het, is hy op 17 Maart 461 oorlede.

Ná sy afsterwe het talle legendes rondom Sint Patrick begin groei. So is onder meer beweer dat hy alle slange uit Ierland verdryf het (slange is nie endemies aan die eiland nie, maar in die destydse konteks as metafore vir heidense gelowe gebruik wat deur Sint Patrick teruggedring is) en die klawer gebruik het om die leerstelling van die Drie-enigheid te verduidelik. Sy sterfdag is in Ierland met kerkdienste en feeste herdenk.

Sint Patricksdag is in die vroeë 17de eeu tot feesdag verklaar en word deur die Rooms-Katolieke Kerk, die Anglikaanse Gemeenskap (veral die Kerk van Ierland), die Oosters-Ortodokse Kerk en Lutherse kerke waargeneem. Die fees herdenk Sint Patrick en die koms van die Christendom in Ierland, maar dit is ook die dag waarop die Ierse erfenis en kultuur en die Ierse volk in die algemeen gevier word.

Feesvierings sluit openbare optogte en feeste, *céilithe* (tradisionele Gaeliese byeenkomste met musiek en dans) en die dra van groen kleding of *shamrock* (jong klawerplante) in. Christene woon daarnaas ook kerkdienste by, en ter geleentheid van Sint Patricksdag word kerklike voorskrifte aangaande die vastyd voor die Paasfees tydelik opgehef – dit is ook die rede hoekom die feesdag tradisioneel met drankverbruik verbind word.

Sint Patricksdag is 'n openbare vakansiedag in die Republiek van Ierland, Noord-Ierland, Newfoundland en Labrador en Montserrat. Die fees word dwarsoor die wêreld ook deur Ierse gemeenskappe waargeneem, veral in Groot-Brittanje, Kanada, die Verenigde State, Australië, Nieu-Seeland en Argentinië waargeneem.

## St Patrick's Day viering in Ierland

Saint Patrick's Day (1).jpg
Saint Patrick's Day (2).jpg
Saint Patrick's Day (4).jpg
Saint Patrick's Day (5).jpg
Saint Patrick's Day (6).jpg
Saint Patrick's Day (7).jpg
Saint Patricks Day 10.jpg
Saint Patricks Day 11.jpg
Saint Patricks Day 12.jpg
Saint Patricks Day 13.jpg
Saint Patricks Day 14.jpg
Saint Patricks Day 15.jpg

## Verwysings 
## Eksterne skakels 
*
Die goddelose stad

**Die Goddelose Stad** is 'n Afrikaanse rolprent wat in 1958 vrygestel is.

## Genre 
Die rolprent is 'n drama.

## Hoofrolspelers 
* George Canes
* Ria du Randt
* Andre du Wahl

## Sien ook 
* Lys van Afrikaanse rolprente
Ferney Park

**Ferney Park** is 'n sokkerstadion in Ballinamallard, Noord-Ierland. Dit is die tuisstadion van Ballinamallard United FC.

## Verwysings
Eddie Fredericks

**Eddie Fredericks** (* 31 Desember 1977, Stellenbosch) is ’n Suid-Afrikaanse rugbyspeler wat vir die Westelike Provinsie, Griffons, Luiperds en Cheetahs in die Curriebeker- en Vodacombekerreekse gespeel het en vir die Bulls, Cats en Cheetahs in die Superrugbykompetisie.

Fredericks het in 1997 vir die Suid-Afrikaanse o/21-span gespeel in hul toer na Australië en het ook in 2003 vir Suid-Afrika se A-span gespeel.  In 2004 en 2005 het hy vir die Suid-Afrikaanse Sewespan in Doebai, George en Nieu-Seeland gespeel.

## Eksterne skakels 
*
Ronnie Cooke

**Ronnie Cooke** (gebore in Pretoria, 5 April 1984) is ’n Suid-Afrikaanse rugbyspeler wat vir die Luiperds, Griekwas en Oostelike Provinsie in die Curriebeker- en Vodacombekerreekse gespeel het en vir die Cheetahs en die Kings in die Superrugbykompetisie.

Cooke was ook ’n lid van die Suid-Afrikaanse span wat die 2005 Onder-21 Rugbywêreldbeker gewen het.

## Eksterne skakels 
*
Avaí-sokkerklub

**Avaí Futebol Clube** is 'n Brasiliaanse sokkerklub in die stad Florianópolis. Avaí is in 1902 gestig.

## Eksterne skakels 
* Avaí se webtuiste
John Flamsteed

**John Flamsteed** (19 Augustus 1646 – 31 Desember 1719) was ’n Engelse sterrekundige en die eerste koninklike sterrekundige (Engels: Astronomer Royal). Hy het meer as 3&nbsp;000 sterre aangeteken.

## Lewe 
Flamsteed is in 1646 in Denby, Derbyshire, Engeland, gebore. In ’n tyd toe hy sy studies moes staak weens siekte, het hy ’n belangstelling ontwikkel in wiskunde en sterrekunde. Op 12 September 1662 het hy sy eerste gedeeltelike sonsverduistering gesien. Hy het ook verskeie boeke gelees wat sy belangstelling in verskeie aspekte van sterrekunde geprikkel het. In Augustus 1665 het hy op 19-jarige leeftyd sy eerste sterrekunde-artikel, *Mathematical Essays*, geskryf oor die ontwerp, gebruik en bou van ’n sterrekundige hoekmeter.

Op 4 Maart 1675 is hy deur koning Karel II aangestel as die eerste koninklike sterrekundige. In Junie 1675 is die stigting van die koninklike Greenwich-sterrewag gelas. In Februarie 1676 het hy ’n fellow van die Royal Society geword en in Julie het hy in die sterrewag ingetrek, waar hy tot in 1684 gewoon het toe hy as priester in Burstow, Surrey, aangestel is. Hy was ’n priester en die koninklike sterrekundige tot met sy dood.

## Wetenskaplike werk 
Flamsteed het die sonsverduisterings van 1666 en 1668 korrek bepaal. Hy was verantwoordelik vir die eerste bekende waarneming van die planeet Uranus, hoewel hy dit vir ’n ster aangesien en as "34 Tauri" in sy katalogus aangeteken het.

As koninklike sterrekundige het Flamsteed sowat 40 jaar bestee aan die bestudering van sterre vir sy katalogus, waarin die inskrywings in Tycho Brahe se lugatlas eindelik verdriedubbel is. Hy wou nie sy werk bekend stel met ongeverifieerde data nie en daarom het hy sy onvolledige rekords in Greenwich toegesluit. In 1712 het Isaac Newton, toe president van die Royal Society, en Edmund Halley die data verkry en ’n katalogus gepubliseer. Flamsteed het 300 van die 400 gedrukte eksemplare in die hande gekry en hulle verbrand.

In 1725 is Flamsteed se eie weergawe van die *Historia Coelestis Britannica* ná sy dood gepubliseer. Dit het ’n katalogus ingesluit met 2&nbsp;935 sterre waarvan die gegewens akkurater was as in enige vorige werk. Dit is beskou as die eerste merkwaardige bydrae van die Greenwich-sterrewag en die numeriese Flamsteed-name vir sterre wat in daaropvolgende Franse weergawe verskyn het, word vandag steeds gebruik.

Die krater Flamsteed op die maan is na hom genoem, asook die asteroïde (4987)&nbsp;Flamsteed en verskeie skole en kolleges in Derbyshire.

## Verwysings 
## Eksterne skakels 
* Aanlyn-katalogus van Flamsteed se werk en persoonlike dokumente
* John Flamsteed-biografie (SEDS) 
* Flamsteed in die 1911-uitgawe van *Encyclopaedia Britannica*
* 15px Hierdie artikel is vertaal uit die Engelse Wikipedia
Patrice Motsepe

**Patrice Tlhopane Motsepe** (gebore op 28 Januarie 1962) is 'n Suid-Afrikaanse sakeman en mynmagnaat. Hy is die stigter en uitvoerende voorsitter van *African Rainbow Minerals*, 'n groot mynkorporasie. Hy is ook 'n uitvoerende beampte van ander mynmaatskappye in Suid-Afrika.

In 2013 kondig hy aan dat hy "The Giving Pledge" onderteken het, en soos Warren Buffett en Bill Gates die helfte van sy rykdom aan liefdadigheid sal skenk.

Hy besit die sokkerklub Mamelodi Sundowns en sedert 12 Maart 2021 dien hy as president van CAF, die Konfederasie van Afrikasokker.

## Verwysings
Myxus

**Myxus**is 'n genus van visse wat aan die familie Mugilidae behoort. Verskeie spesies hoort tot die genus maar slegs een kom in Suider-Afrika voor.

## Spesie 
Spesies wat hoort tot die genus en voorkom in Suider-Afrika:
* *Myxus capensis* (Valenciennes, 1836) - Varswater-harder

Van die ander spesies sluit in:
* *Myxus elongatus* Günther, 1861
* *Myxus multidens* (J. D. Ogilby, 1888)
* *Myxus petardi* (Castelnau, 1875)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *A Complete Guide to the FRESHWATER FISHES of Southern Africa.* Paul Skelton. 2001. 
*
Giscard Pieters

**Giscard Pieters** (* 25 Julie 1978) is ’n Suid-Afrikaanse rugbyspeler wat vir die Griffons, Pumas, Blou Bulle, Goue Leeus en Vrystaat Cheetahs in die Curriebeker- en Vodacombekerreekse gespeel het en vir die Bulls en die Cheetahs in die Superrugbykompetisie.

In 2004 vertrek Pieters na Engeland waar hy vir die Worcester Warriors in 2004-’05 en die Rotherham Titans in 2005-’06 uitdraf.

In 2009 het Pieters hom tot afrigting gewend en teen 2020 is hy steeds betrokke by die Hoërskool Stellenberg se rugbyspanne.

## Eksterne skakels 
*
* Giscard Pieters by itsrugby.co.uk

## Verwysings
Ryno van der Merwe

**Ryno van der Merwe** (* 17 Oktober 1978) is ’n Suid-Afrikaanse rugbyspeler wat vir die Griffons, Westelike Provinsie, Grens, Vrystaat Cheetahs en die SWD Arende in die Curriebeker- en Vodacombekerreekse gespeel het en vir die Cheetahs in die Superrugbykompetisie.

Hy was tussen 2003 en 2004 in Engeland waar hy vir die Rotherham Titans in 2005-’06 uitgedraf het.

Van der Merwe het in 2009 uitgetree.  Hy is as kaptein van die SWD Arende in ’n Vodacombekerwedstryd teen die Luiperds beseer en het besluit om nie langer rugby te speel nie.

## Eksterne skakels 
*
* 

## Verwysings
Chimborazo

**Chimborazo** is 'n bergmassief en 'n dormante vulkaan in Suid-Amerika in die middel van Ecuador. Dit het 'n hoogte van 6&nbsp;268 meter en is die hoogste berg in Ecuador.

Die hoogste punt van die berg is die plek wat die verste van die middelpunt van die Aarde af is. Alhoewel die berg Everest hoër is, is Chimborazo weens die ronding om die ewenaar verder van die Aarde se kern af.
Wickiana

[duimnael|200px|Drie [heksejag|hekse word in Baden verbrand (1585).]]

Die ***Wickiana*** deur **Johann Jakob Wick** van Zürich (1522–1588) is 'n versameling populêre enkel-vel drukstukke wat tussen 1560 en 1587 in 24 volumes versamel is. Dit is 'n belangrike bron van inligting oor die Reformasie tydperk in Switserland.

Wick het in Switserland geleef tydens die heersappy van Heinrich Bullinger, die nakomeling van Huldrych Zwingli. Hy het in Tübingen Teologie bestudeer, en was die pastoor van Witikon, by die stadshospitaal, en die *Predigerkirche*. Daarna was hy kanunnik en tweede aartsdeken by die Grossmünster kerk.

Wick se dokumente is na sy dood in 1588 in die Grossmünster kloosterbiblioteek versamel. Hulle is in 1836 na die Zentralbibliothek Zürich geskuif. Die oorspronklike versameling is in 1925 tussen die biblioteek se manuskrip en vroeë drukstuk afdelings opgedeel. Die drukstukversameling bevat 429 drukstukke uit die oorspronklike Grossmünster versameling (PAS II 1 – 24) plus tien items wat later bygevoeg is (PAS II 25). Die manuskrip gedeelte het die biblioteekindekse Ms F 12–35. Die versameling is in 1997–2005 gedeeltelik in 'n faksimilee uitgawe met kommentaar uitgegee.

## Voorbeelde 

Lêer:Wickiana Heuschrecke.jpg|Sprinkaan
Lêer:Wickiana Treppensturz.jpg|Die monnik Bastian Hegner val en sterf in Rapperswil: November 12, 1561
Lêer:Wickiana Kind Maschwanden.jpg|'n Kind in Maschwanden is deur 'n vark aangeval, en sterf.
Lêer:Wickiana Mönche.jpg|In Geneva word twee monnike gegesel omdat hulle gekroek het.
Lêer:Zentralbibliothek Zürich - Von einem schrecklichen und wunderbarlichen Cometen so sich den Dienstag nach Martini dieses lauffenden M D LXXViJ Jahrs am Himmel erzeiget hat - 000003593.jpg| Groot komeet van 1577, Praag, November 12, 1577

## Verwysings 
* M. Senn, * Die Wickiana. Johann Jakob Wicks Nachrichtensammlung aus dem 16. Jahrhundert*, Zürich 1975.
* Franz Matthias Mauelshagen, *Wunderkammer auf Papier. Die Wickiana zwischen Reformation und Volksglaube*, Diss. Univ. Zürich, Zürich 2008.
* Wolfgang Harms, Michael Schilling (eds.), *Die Wickiana. Die Sammlung der Zentralbibliothek Zürich*, Tübingen 1997–2005.

## Eksterne skakels 
*  Zentralbibliothek Zürich
Die Bubbles Schroeder storie

**Die Bubbles Schroeder Storie** is 'n Afrikaanse rolprent wat op 12 Junie 1961 vrygestel is. Die rolprent is aanvanklik deur die sensuurraad afgekeur. In 1961 laat hulle die rolprent toe, maar plaas 'n 18-jaar ouderdomsperk daarop. Teen 19 Junie 1961 het dit groot gehore by inryteaters getrek.

## Genre 
Die rolprent is 'n misdaaddrama.

## Hoofrolspelers 
* Barbara Duff as Jacoba “Bubbles” Schroeder
* André Huguenet
* David Hattingh
* Anna Korff
* Martin Coetzee
* John Dercksen
* Hans Kaniuk

## Storielyn 
Die rolprent handel oor die onopgeloste moord van ’n jong Afrikaanse meisie, Bubbles Schroeder. Sy was van Duitse agtergrond en het op Lichtenburg grootgeword. Sy verhuis op 18-jarige ouderdom na Johannesburg, waar sy kort daarna op 2 Augustus 1949 dood aangetref is. Die moord is wyd in die media gerapporteer, maar haar moordenaar is nooit gevind nie.

## Sien ook 
* Lys van Afrikaanse rolprente

## Verwysings
Tussen-die-Riviere-wildreservaat

duimnael|250px|Elande by 'n suipplek.

**Tussen-die-Riviere** is 'n wildreservaat wat ingewig lê tussen die Oranjerivier en die Caledonrivier in die Suid-Vrystaat van Suid-Afrika. Die reservaat is 10&nbsp;km oos van die dorp Bethulie, wes van Smithfield en Aliwal-Noord, 22 000&nbsp;hektaar groot en die ingangshek is by .

Dit is 'n maklik-bereikbare reservaat in 'n malaria-vrye gebied. Die reservaat verskaf nege grasbedekte self-sorg chalets vir toeriste wat tussen lae koppies geleë is, en vyf oornaghutte vir jagekspedisies.

Die reservaat beskik oor 'n groot verskeidenheid vrylopende wildsoorte: 

Duikers, 
steenbokke, 
rooihartbeeste, 
elande, 

Oryx gazella (Chudop).jpg|Gemsbokke,
Burchell's Zebra (Etosha).jpg|bontkwaggas,
Male_greater_kudu.jpg|koedoes,
Black Wildebeest.jpg|swartwildebeeste en
White Rhino.jpg|witrenosters is weer in die reservaat vrygelaat.
Antidorcas marsupialis.jpg|Springbokke,
Bergriedbock 2007-08-16 201.jpg|rooiribbokke
Damaliscus pygargus phillipsi.jpg|blesbokke 
Strauss m Tanzania.jpg|volstruise en baie ander dierelewe.

Die reservaat beskik oor 120&nbsp;km se grondpaaie as wildkykroetes en besoekers kom meestal vanaf omliggende streke, asook Colesberg en Bloemfontein.
 
## Eksterne skakels 
* Die Tussen-die-Riviere-wildreservaat
Twee Wêreldoorloë en Een Wêreldbeker

**Twee Wêreldoorloë en Een Wêreldbeker** (Engelse: Two World Wars and One World Cup) is 'n sokkerlied geskep deur die ondersteuners van die Engelse nasionale sokkerspan. Dit verwys na Engeland se oorwinnings in die wêreldoorloë en die eindstryd van die Sokker-Wêreldbeker.

## Verwysings
Al Hamra-toring

Die **Al Hamra-toring** is 'n 77-verdieping hoë wolkekrabber in Koeweit-stad, Koeweit. Met 'n hoogte van 412,6&nbsp;meter is dit tans die hoogste gebou in Koeweit, en die 17de hoogste in die wêreld. Dit is ook die wêreld se hoogste beeldgevormde toring. Die gebou is in 2011 voltooi.

## Eksterne skakels 
*  Amptelike webwerf
Barry Goodes

**Barry Goodes** (* 3 April 1982, Welkom) is ’n Suid-Afrikaanse rugbyspeler.  Hy het die Vrystaat Cheetahs, Goue Leeus en Griffons in die Curriebeker- en Vodacombekerreekse verteenwoordig en ook vir die Cats, Cheetahs en Lions in die Superrugbykompetisie uitgedraf.

Goodes is in 2006 in sy huis in Bloemfontein deur drie skurke oorval maar het nie ernstig seergekry nie.  In 2007 is hy na Italië waar hy vir twee seisoene vir Veneziamestre gespeel het.  Goodes is saam met Quintin Kruger en voormalige spanmaats Hendro Scholtz en Michael Horak betrokke by die afrigting van die Shimlas.

## Verwysings 
## Eksterne skakels 
*
Ollie le Roux

**Ollie le Roux** (* 5 Mei 1973, Fort Beaufort) is ’n Suid-Afrikaanse rugbyspeler en oud-Springbok. Hy het die Natalse Haaie en Vrystaat Cheetahs in die Curriebeker- en Vodacombekerreekse verteenwoordig en ook vir die Sharks, Cats en Cheetahs in die Superrugbykompetisie uitgedraf. Hy was ook deel van Suid-Afrika se span tydens die Rugbywêreldbeker 1999.

Toe hy op skool was het Le Roux provinsiale kleure gekry in rugby, waterpolo en muurbal. Hy het in 1991 gematrikuleer en vir die eerste keer in 1994 vir die Springbokke gespeel en het in totaal in 54 toetse uitgedraf. Hy is die jongste stut wat nóg vir die Springbokke gespeel het en hy is ook die Springbok wat die meeste wedstryde as reserwe begin het (43).  Le Roux het op uitnodiging vir die Barbarians gespeel en in 2008 vir Leinster in die Heinekenbeker en die Magners-liga.

In 2011 het Le Roux hom as skrumkonsultant by die Griekwas aangesluit vir drie jaar. In 2012 het hy aan die Ysterman-kompetisie in Port Elizabeth deelgeneem en dit in 16 uur en 30 minute voltooi.

Buiten konsultasiewerk is Le Roux sedert sy uittrede ’n hoenderboer buite Bloemfontein met sy vrou Mariska en hul vier dogters Mia, Chloe, Donna en Lisa.

## Verwysings 
## Eksterne skakels 
* 
* 
* Leinster profiel
* Profiel by ESPNscrum.com
Bevin Fortuin

**Bevin Fortuin** (6 Februarie 1979 – 11 September 2025) was ’n Suid-Afrikaanse rugbyspeler en Springbok. Hy het die SWD Arende en Vrystaat Cheetahs in die Curriebeker- en Vodacombekerreekse verteenwoordig en ook vir die Cheetahs in die Superrugbykompetisie uitgedraf. Fortuin het in twee toetse vir die Springbokke gespeel, een in 2006 en die volgende in 2007.

Fortuin was ook in die Southern Kings-span wat in 2009 teen die Britse en Ierse Leeus gespeel het.

In 2011 het Fortuin die politiek betree en homself as kandidaat vir die Demokratiese Alliansie in die Suid-Afrikaanse munisipale verkiesing van 2011 beskikbaar gestel.

## Verwysings 
## Eksterne skakels 
* 
*
Groot gordelakkedis

Die **groot gordelakkedis** (*Cordylus giganteus*, ook bekend as **sonkyker** en **skurwejantjie**) is die grootste spesie van gordelakkedisse. Dit is ook bekend as *ouvolk* in Afrikaanse gemeenskappe, *mbedhla* in Zoeloe en *patagaly* in Sotho. Engelse name vir die Groot gordelakkedis sluit in: *Giant Girdled Lizard*, *sungazer*, *giant spiny-tailed lizard* en *giant zonure*. Anders as die ander rotsbewoner-lede van die Cordylidae-familie, woon die groot gordelakkedisse in selfgemaakte tonnels in die sanderige grond van grasvelde in die Noord-Vrystaat en Mpumalanga van Suid-Afrika. Hul ander benaming, *sonkykers*, is afkomstig van hul gewoonte om voor hulle tonnels se ingange te sit en na die son te staar, terwyl hulle die son se hitte in hul liggame opneem.

Hulle is hoofsaaklik insekvreters en vang motte, skoenlappers en sprinkane; maar mag ook af en toe klein gewerweldes vreet. Hulle reproduseer slegs elke twee tot drie jaar, en slegs een of twee kleintjies word per broeisiklus grootgemaak.  Ouvolk se grootste bedreiging is habitat-vernietiging a.g.v. landbou-aktiwiteite, en onwettige versamel vir troeteldier- en tradisionele medisyne-handel.

Volwassenes word 150 tot 180&nbsp;mm lank van snoet tot anus. Die rug is geel tot donkerbruin van kleur en die flanke is geel. Mannetjies word uitgeken aan die teenwoordigheid van vergrote skubbe, bekend as generasiekliere, aan die voorpote.

Groot gordelakkedisse teel nie maklik in aanhouding nie, dus word wild-gevangde ouvolk uitgevoer na die VSA, Europa en Japan waar hulle astronomiese pryse behaal. Byna al hierdie diertjies word onwettig uit Suid-Afrika gesmokkel en het geen van die verlangde CITES-permitte om hulle in gevangenisskap aan te hou nie. Hulle is so hoogs-bedreig dat as iemand met een in sy besit gevang word sonder 'n permit, is die straf 'n boete van R100 000 of 10 jaar gevangenisstraf, of albei.

## Galery 

Cordylus giganteus 2.JPG|*Cordylus giganteus* in die San Diego Dieretuin.
Cordylus giganteus 1.JPG|*C. giganteus* in die San Diego Dieretuin.
Giantgirdledlizard.jpg|Twee groot gordelakkedisse in die Frankfurtse Dieretuin.
Giant Girdled Lizard Tierpark Hagenbeck Hamburg.jpg|Drie groot gordelakkedisse in Hagenbeck Dieretuin in Hamburg, Duitsland.
Riesengürtelschweif (Cordylus giganteus) (3).JPG|Twee groot gordelakkedisse.

## Verwysings 
## Bronne 
* World Conservation Monitoring Centre 1996.  *Cordylus giganteus*.   2006 IUCN Red List of Threatened Species. Besoek op 28 Julie 2007.
* Branch, B., 1998. Field Guide to Snakes and other Reptiles of Southern Africa: Ralph Curtis Books Publishing, Sanibel Island, Florida, 399 p.
* Die Burger, 18 Augustus 2017.
* Fitzsimons, V. F., 1943. The Lizards of South Africa: Transvaal Museum Memoir, Pretoria.
Lys van gewone name van sterre

Hierdie **lys van gewone name van sterre** is in alfabetiese volgorde.

** **vet**: in sterrekunde gebruik
** *kursief*: seldsaam, of word nie meer gebruik nie

## A 
## B 
## C 
## D 
## E 
## F 
## G 
## H 
## I 
## J 
## K 
## L 
## M 
## N 
## O 
## P 
## R 
## S 
## T 
## U 
## V 
## W 
## Y 
## Z 
## Sien ook 
* Lys van naaste sterre
* Lys van grootste sterre

## Verwysings
Émile Nelligan

200px
**Émile Nelligan**

**Kanadese digter**

----
**Gebore** 
24 Desember 1879 
in Montreal, Quebec 

----
**Oorlede** 
18 November 1941 
in Montreal, Quebec 

----

**Literêre stroming**
Simbolisme

----

**Bekende werke**
*La romance du vin (1899)*''La Vaisseau d'or (1899)**Soir d'hiver (1903)''

**Émile Nelligan** (* 24 Desember 1879; † 18 November 1941 in Montreal) was 'n Franssprekende Kanadese digter en aanhanger van die simbolisme. Sy werk toon invloede van Octave Crémazie, Louis-Honoré Fréchette, Charles Baudelaire, Paul Verlaine, Arthur Rimbaud, Georges Rodenbach, Maurice Rollinat en Edgar Allan Poe. Die fokus op kindheid, geestesversteuring, musiek, liefde en dood is herhalende motiewe in sy werk.

## Lewe 
Nelligan is as die eerste seun uit die huwelik van David Nelligan, 'n Engelssprekende boorling van Dublin, Ierland wat in die ouderdom van twaalf jaar na Quebec geëmigreer het, en Émilie Amanda Hudon, 'n Franssprekende Québécoise uit Rimouski, gebore. Hy het twee jonger susters gehad, Béatrice en Gertrude.

Émile het gelukkige kinderjare beleef wat hy afwisselend in Montreal en in die somerhuis van sy ouers in Cacouna, Quebec deurgebring het. Dikwels het hy skool nie bygewoon nie en is dan deur sy ma onderrig. Vir die grootste deel van sy lewe het hy by sy gesin in Montreal gewoon.

In September 1893 het Nelligan sy opleiding in klassieke tale aan die *Collège de Montréal* begin, maar het sy basiese kursus in Latyn nie geslaag nie sodat hy dit in die volgende jaar nog eens moes bywoon. Toe het hy ook die kursus in sinsbou nie bemeester nie. Sy pa, 'n posinspekteur, het hom een jaar later saamgeneem sodat sy seun weer beheer oor sy lewe kon kry. Nelligan het sy klassieke studies in die lente van 1896 hervat, hierdie keer by die *Collège Sainte-Marie de Montréal*.
Emilia-Romagna

**Emilia-Romagna** (Italiaans: **Emilia-Romagna**, [eˈmiːlja roˈmaɲɲa]; Emiliaans: *Emégglia-Rumâgna* of Emîlia-Rumâgna; Romagnools: *Emélia-Rumâgna*) is 'n administratiewe streek in Noord-Italië. Die streek beslaan 22&nbsp;446&nbsp;km² met 'n bevolking van ongeveer 4,43 miljoen (soos in 2021). Die streek is 'n sentrum vir kultuur in Italië. Dit bevat Renaissancestede, museums, kunswerke en ander voorwerpe uit die Renaissance-tydperk. Die streek is ook die tuiste van motorvervaardigers soos Ferrari, Lamborghini en Maserati.

Die streekshoofstad is Bologna.

## Provinsies 
Die streek word in vyf provinsies opgedeel:
* Modena
* Forlì-Cesena
* Ferrara
* Bologna (hoofstad)
* Parma
* Piacenza
* Ravenna
* Reggio Emilia
* Rimini

## Eksterne skakels 
*  
*  Amptelike webwerf
*
Tiaan Liebenberg

**Tiaan Liebenberg** (* 18 Desember 1981, Kimberley) is ’n Suid-Afrikaanse Springbokrugbyspeler.  Hy het die Griekwas in die Curriebeker- en Vodacombekerreekse verteenwoordig en speel tans vir die Westelike Provinsie.  Hy het ook vir die Cheetahs en Stormers in die Superrugbykompetisie uitgedraf.

Liebenberg het sy internasionale debuut in 2007 gemaak toe hy vir die Springbokke teen die Barbarians in Londen gespeel het.  Sy eerste toets was egter eers as plaasvervanger op 8 September 2012 toe die Springbokke teen Australië in Perth gespeel het.

## Verwysings 
## Eksterne skakels 
*
*
Abruzze

---Sidenote START---

**Abruzze** (Italiaans: **Abruzzo**) is 'n administratiewe streek in Suid-Italië of Sentraal-Italië, oos van Rome langs die Adriatiese Seekus geleë met L'Aquila as sy hoofstad. Abruzze grens in die noorde aan Marke, in die weste en suidweste aan Latium en in die weste aan die Adriatiese See. Die streek beslaan 13&nbsp;595 km² en het ongeveer 6 miljoen inwoners in 2004 gehad. 
duimnael|links|Die bergdorpie Pietracamela is teen die uitlopers van die hoogste piek Corno Grande in die Nasionale Gran Sasso en Monti della Laga-park geleë. Die nedersetting is lid van die vereniging *I borghi più belli d’Italia* waarin die mooiste historiese dorpe in Italië saamgesluit het
duimnael|links|Die wintersportgebied van Prati di Tivo, net buite Pietracamela aan die voet van die Corno Piccolo ("Klein Horing") geleë
[duimnael|links|Die Gran Sasso d'Italia-massief, die "mooie slapende", soos gesien vanuit Pescara se [Jag (plesierboot)|jaghawe. In die voorgrond die brug *Ponte del Mare*]]
Dikwels word na Abruzze verwys as die "wilde hart van Italië", gegewe die majestueuse, ontoeganklike bergmassiewe en digte bosse wat grotendeels nog nie deur massatoerisme geraak word nie en 'n habitat vir bedreigde dierspesies soos bere en wolwe vorm. Wilde diere was in die verlede ook een van die hoofredes hoekom mense die berglandskappe en bosse liefs vermy het. Die streek se tweede bynaam, "die groen hart van Italië", sinspeel op die feit dat 'n derde van die streek se natuurruimtes beskerming geniet as nasionale parke of natuurparke. Met drie nasionale parke en die streekspark Sirente-Velino word Abruzze deur die hoogste digtheid natuurparke in heel Italië gekenmerk.

Die grootste van hierdie nasionale parke met 1&nbsp;410 km², die Nasionale Gran Sasso-park, is genoem na die Gran Sasso-massief waarna die digter Gabriele D'Annunzio, 'n boorling van Pescara in Abruzze, verwys het as *la bella addormentata* - "die mooie slapende". Met pieke op hoogtes van byna 3&nbsp;000 m bo seevlak is hier die hoogste punte van die Apennyne-bergreeks en die hele Italiaanse skiereiland geleë. Die hoogste bergpiek is die Corno Grande op 2&nbsp;912 m.

Nie alle gebiede in Abruzze is meer of min ontoeganklik nie. Inderdaad is een van die opvallendste kenmerke van die streek die snelle afwisseling van landskapsvorme. 'n Motorrit van minder as twee uur oor 'n afstand van rofweg 50 kilometer neem 'n mens van die alpynse Gran Sasso-bergwêreld na uitgestrekte heuwellande en die Adriakus met sy breë sandstrande (waarvan baie blouvlagstatus het).

## Provinsies 
Die streek word in vyf provinsies opgedeel:
* Teramo
* Pescara
* Chieti
* L'Aquila (hoofstad)
Lys van naaste sterre

[thumb|’n Geanimeerde [3D-kaart van die naaste sterre wat om die Son gekonsentreerd is. 'n 3D-bril (rooi en groen) word aanbeveel om dit die beste te sien.]]

Hierdie **lys van die naaste sterre** bevat al die sterre en bruindwergsterre binne ’n afstand van 5 parsek (16,3 ligjare) van die Sonnestelsel af, gerangskik volgens toenemende afstand.

[duimnael|300px|links|Morgan-Keenan-Kellman-spektraaltipes van [hoofreekssterre.]]
Benewens die Sonnestelsel is daar nog 53 stelsels van sterre wat sover bekend binne dié afstand lê. Dié stelsels bevat altesaam 59 sterre, waarvan 50 rooidwergsterre is; hulle is verreweg die volopste sterre in die Melkweg. Die 9 ander sterre is helderder. Benewens dié "ware" sterre, is daar ook 11 bruindwerge en 4 witdwerge. 

Ondanks dié 74 voorwerpe se relatiewe nabyheid aan die Aarde, het net 9 van hulle ’n skynbare magnitude van helderder as 6,5, die minimum helderheid van sterre wat met die blote oog gesien kan word. Benenewens die Son is daar net drie sterre van die eerste magnitude: Alpha Centauri, Sirius en Procyon. 

Al dié voorwerpe lê in die Lokale Borrel, ’n streek in die Orion-Cygnus-arm van die Melkweg.

## Lys 
Sterre op die lys hier onder wat met die blote oog van die Aarde af gesien kan word, se skynbare magnitude het ’n ligblou agtergrond. Die sterklas van die sterre en bruindwerge word volgens die kleur van hul spektraaltipe aangegee (die kleure is afgelei van konvensionele name vir die spektraaltipes en is nie die sterre se presiese sigbare kleur nie). Bruindwerge se name het ’n bruin agtergrond. Baie van hulle is nie volgens hul sigbareligspektrum (mV) geklassifiseer nie, maar volgens hul infrarooimagnitude (mJ). Witdwerge het 'n wit agtergrond. Van die parallakse en afstande is voorlopige waardes.

## Die toekoms 
Ross&nbsp;248, tans op ’n afstand van 10,3 ligjare, het ’n radiale snelheid van -81&nbsp;km/s. In sowat 31&nbsp;000 jaar kan dit vir verskeie millennia die naaste ster aan die Son wees met ’n afstand van 3,02 ligjare oor 36&nbsp;000 jaar.

## Notas
## Verwysings
Epsilon Eridani

**Epsilon Eridani** (**ε&nbsp;Eri**) is ’n ster in die suidelike sterrebeeld Eridanus. Dit het ’n deklinasie van 9,46° suid van die hemelewenaar en kan dus van enige plek op aarde gesien word. Dit is 10,5&nbsp;ligjare van die Aarde af en het ’n skynbare magnitude van 3,73. Dit is die derde naaste individuele ster van ’n sterstelsel wat met die blote oog gesien kan word en het die naaste planeet aan die Sonnestelsel gehad tot met die ontdekking van Alpha Centauri Bb. Dit is minder as ’n miljard jaar oud.

## Eienskappe
Omdat dit so jonk is, het Epsilon Eridani ’n hoër vlak van magnetiese aktiwiteit as die Son, met ’n sterwind van 30 keer so sterk. Sy rotasieperiode is 11,2&nbsp;dae by die ewenaar. Epsilon Eridani is kleiner as die Son en het ’n kleiner massa. Dit het ook ’n laer vlak van elemente swaarder as helium. Dit word geklassifiseer as ’n hoofreeksster van spektraaltipe K2 – dit is dus ’n oranjerige ster met ’n oppervlaktemperatuur van sowat 5&nbsp;000&nbsp;kelvin.

Die ster se radiale snelheid word al die afgelope 20 jaar bestudeer. Dit dui op ’n reuseplaneet wat daarom wentel. Die voorwerp, Epsilon Eridani&nbsp;b, is in 2000 amptelik aangekondig deur ’n span sterrekundiges onder Artie Hatzes. Huidige data dui aan die planeet wentel elke sewe jaar om die ster, sowat 3,4&nbsp;AE daarvandaan (1&nbsp;AE is die gemiddelde afstand tussen die Aarde en die Son).

Die stelsel het twee asteroïdegordels: een sowat 3&nbsp;AE en ’n tweede sowat 20&nbsp;AE van die ster af. Dit kan kom van ’n hipotetiese tweede planeet, Epsilon Eridani&nbsp;c. Daar is ’n aansienlike skyf van ruimterommel om die ster van toe die stelsel gevorm het.

Die ster se naam is in 1603 deur Johann Bayer gevestig. Dit kan lid wees van die Ursa Major- bewegende groep sterre wat ’n soortgelyke beweging deur die Melkweg volg, wat beteken die sterre kan ’n gemeenskaplike oorsprong in ’n oop sterreswerm hê. Sy naaste buurman, die dubbelster Luyten 726-8, sal oor sowat 31&nbsp;500 jaar baie na aan hom kom: sowat 0,93&nbsp;ligjare.

## Sien ook 
* Lys van naaste sterre

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
*
Juan Antonio Villacañas

**Juan Antonio Villacañas** (* 1922 in Toledo, Spanje; † 2001 in Toledo, Spanje) was 'n Spaanse digter, essayis en literêre kritikus.
Falie Oelschig

**Falie Oelschig** (* 14 Januarie 1979, Bloemfontein) is ’n Suid-Afrikaanse rugbyspeler wat vir die Vrystaat, SWD Arende en Oostelike Provinsie uitgedraf het in die Curriebeker- en Vodacombekerreeks en vir die Stormers, Sharks en die Cheetahs in die Superrugbykompetisie.

Oelschig het die Suid-Afrikaanse o.19- en o.21-span gespeel en vir die Suid-Afrikaanse A-span in 2004.  Hy het van 2008 tot 2011 vir die Franse klub Stade Français gespeel.

## Eksterne skakels 
*
Organisasie van Islamitiese Samewerking

duimnael|Vlag van die Organisasie van Islamitiese Samewerking sedert 2011
duimnael|Vlag van die Organisasie van Islamitiese Samewerking tot 2011
[duimnael|Hoofkantoor van die Organisasie van Islamitiese Samewerking in [Djedda, Saoedi-Arabië]]

Die **Organisasie van Islamitiese Samewerking** (Arabies: منظمة التعاون الإسلامي, *Munaẓẓamat at-Taʿāwun al-islāmī*; Engels: *Organisation of Islamic Cooperation*, *OIC*; Frans: *Organisation de la coopération islamique*, *OCI*) is 'n internasionale organisasie wat uit 57 lande bestaan. Die organisasie poog om die kollektiewe stem van die Moslem-wêreld te verteenwoordig. Hulle doel is om die belange, vooruitgang en welsyn van Moslems te beskerm.

Die OIC handhaaf 'n permanente afvaardiging by die Verenigde Nasies en is die grootste internasionale organisasie buite die VN. Die amptelike tale van die OIC is Arabies, Engels en Frans. Die gesamentlike bevolking van die OIC word op ongeveer 1,6 miljard mense geskat. Die hoofkantoor van die OIS is in Djedda, Saoedi-Arabië, geleë.

Die OIS is op 25 September 1969 gestig en het aanvanklik 25 lede gehad. Hulle het hul naam op 28 Junie 2011 van *Organisasie van Islamitiese Konferensie* na die huidige naam verander.

## Lidlande 
duimnael|400px|Lidlande van die OIS:

## Waarnemende lande 
#  (sedert 1994)
#  (sedert 1997)
#  (sedert 1998)
#  (sedert 1979 as *Moslem-Gemeenskap van Siprus*, sedert 2004 as *Turks-Sipriese Staat*)
#  (sedert 2005)

## Opgeskorte lande 
#  ((1979–1984))
#  (sedert 2012)

## Geblokkeerde lande 
# 
# 

## Nielede 
# 

## Sekretaris-generaal 
duimnael|upright|Yousef Al-Othaimeen is die huidige Sekretaris-generaal van die Organisasie van Islamitiese Samewerking

## Verwysings 
## Eksterne skakels 
*    Amptelike webwerf
** Lidlande van die OIS 
** Waarnemende lande van die OIS
To Beast or Not To Beast

**To Beast or Not To Beast** is 'n album van Lordi wat in 2013 vrygestel is.

## Snitte en snitlengtes 
# We're Not Bad for the Kids (We're Worse)
# I Luv Ugly
# The Riff
# Something Wicked This Way Comes
# I'm the Best
# Horrifiction
# Happy New Fear
# Schizo Doll
# Candy for the Cannibal
# Sincerely with Love
# SCG6: Otus' Butcher Clinic  

## Enkelsnitte 
* The Riff

## Albumbesetting 
* Mr. Lordi (Tomi Putaansuu)
* Amen (Jussi Sydänmaa)
* Ox (Samer el Nahhal)
* Mana
* Hella
Opstel

duimnael|300px|Michel de Montaigne

'n **Opstel** is 'n kort geskrif of artikel vir 'n koerant of tydskrif, waarin die skrywer sy persoonlike visie op hedendaagse verskynsels, probleme of ontwikkelinge gee. In Engels verwys die term oor die algemeen na 'n opstel of 'n betoog. Die Afrikaanse (en Nederlandse) betekenis kom egter van die Franse *essai*, wat iets soos poging of proefneming beteken.

Die doel van 'n opstel is om 'n standpunt te stel, die leser tot 'n bepaalde insig te probeer oorreed of om gesprek en nadenke te stimuleer. Dit lewer nie 'n volledige uiteensetting van die probleem nie en bied ook nie finale antwoorde nie, maar is juis 'n persoonlike siening. Dit maak soms gebruik van kort vertellings, treffende vergelykings en humor. In teenstelling met 'n kortverhaal (wat narratief of verhalend is) is 'n opstel reflektief, oftewel beskouend van aard.

Die skepper van die literêre genre was Michel de Montaigne wat in 1580 die eerste deel van sy 'Essais' gepubliseer het.

## Verdere naleeswerk 
* Die besinnende gesprek, Beeld, 12 Julie 2004
Abraj Al-Bait-toring

[duimnael|Lugbeeld van die Abraj Al-Bait-toring met die [Kaäba links]]

Die **Abraj Al-Bait-toring** is 'n 120-verdieping hoë wolkekrabber in Mekka, Saoedi-Arabië. Met 'n hoogte van 601 meter is dit tans die hoogste gebou in Saoedi-Arabië. Konstruksie het in 2004 begin en die toring is in 2012 voltooi. Dit is die wêreld se tweede hoogste toring. Dit het ook die meeste vloeroppervlakte van enige struktuur ter wêreld.

## Eksterne skakels
MySubs

**MySubs** was 'n Suid-Afrikaanse webtuiste en platform vanwaar Afrikaanse en Engelse tydskrifte en koerante in digitale formaat aangekoop kon word. Die aangekoopte publikasies kon dan met behulp van 'n rekenaar, tablet, e-boekleser of selfoon gelees word.

Publikasies is in verskeie formate aangebied. 'n PDF-weergawe kon afgelaai word en op 'n gewone rekenaar gelees word. Toepassings (ek vermoed hulle bedoel "apps") was ook beskikbaar sodat publikasies op Android of Apple gebaseerde selfone en tablette gelees kon word. Die toepassings het gebruikersvriendelike funksies gebied wat aangekoopte publikasies outomaties aflaai en die gebruiker toelaat om boekmerke te stel.

Sodra publikasies afgelaai was, kon dit aflyn (sonder internet toegang) gelees word.

## Afrikaanse tydskrifte 
Van die Afrikaanse tydskrifte wat te koop aangebied was, sluit in:

## Eksterne skakels 
* MySubs se webtuiste
Tablet

**Tablet** kan na een van die volgende verwys:

* 'n Tabletrekenaar.
* Formaat waarin geneesmiddels beskikbaar gestel word (pille).
* Klei- of kliptablet waarop iets gegraveer is.

Tablet.jpeg|'n Tabletrekenaar.
Four colors of pills.jpg|Tablette wat geneesmiddels bevat.
Cuneiform tablet BM62788.jpg|'n Kleitablet.
Procyon

:*Hierdie artikel is oor die ster. Vir die genus, sien Procyon (genus).*

**Procyon** (ook bekend as **Alpha Canis Minoris** of **α&nbsp;CMi**) is die helderste ster in die sterrebeeld Klein Hond (Canis Minor). Dit lyk met die blote oog soos ’n enkele ster, die sewende helderste ster aan die naghemel met ’n skynbare helderheid van 0,34, 

## Sien ook 
* Lys van naaste sterre

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Vodacombeker

Die **Vodacombeker** was ’n rugbykompetisie wat van 1998 tot 2015 elke jaar tussen Februarie en Mei in Suid-Afrika gespeel is. Die kompetisie was die derde mees prestigeryke rugbykompetisie in Suid-Afrika, naas Superrugby en die Curriebeker. Dit het oorvleuel met die Superrugbyreeks en geleentheid gebied vir jonger en minder ervare spelers om te ontwikkel. Dit kompetisie is sedert 1998 elke jaar deur Vodacom geborg. Dit is in 2017 deur die Rugby-uitdaagreeks vervang.

Die kompetisie was oop vir die veertien Suid-Afrikaanse rugbyunies, maar spanne van buite Suid-Afrika is ook uitgenooi om deel te neem. Die *Welwitschias* van Namibië het tussen 1999 en 2001 asook in 2010 en 2011 deelgeneem. Die *Pampas XV* van Argentinië het vanaf 2010 deelgeneem. Limpopo, wat normaalweg deel van die Blou Bulle vorm, het ook in 2013 as ’n afsonderlike span deelgeneem.

## Spanne 
Die volgende spanne het sedert die aanvang daarvan aan die Vodacombeker deelgeneem:

## Eindstryde 
Die Vodacombeker se eindstryde het as volg verloop:

## Algehele statistieke 
### Rekords 
Die Goue Leeus het op 27 April 2013 ’n rekordsege teenoor die Limpopo Blou Bulle behaal toe hulle die span met 161–3 geklop het by die Alberton Rugbyklub in Alberton. Die oorwinning is ’n rekord in Suid-Afrikaanse eersterangrugby. Dit oortref die Pumas se vorige Vodacombekerrekord van 154–0 ook teen die Limpopo Blou Bulle. Die 25 drieë wat die Goue Leeus gedruk het is ook ’n Vodacombekerrekord. Daarmee saam het Anthony Volminck ’n rekord nege drieë vir die Goue Leeus gedruk en daarmee Naas Olivier se vorige rekord van 42 punte in ’n wedstryd na 45 verbeter.

## Vodacomskild 
Van 2001 tot 2004 het die spanne wat nie in die boonste 4 plekke geëindig het in die rondomtaliefase nie, in ’n sekondêre kompetisie genaamd die Vodacomskild deelgeneem.

### Eindstryde 
### Algehele rekord 
## Verwysings
Tabletrekenaar

:* **Nota:** Hierdie artikel handel oor die elektroniese apparaat. Vir die medisynedoseervorm, sien: Tablet (medisyne).*
duimnael|180px|Tablet

’n **Tabletrekenaar**, of **tablet**, is ’n persoonlike draagbare eendelige (in een stuk) rekenaar. Toestelle het gewoonlik ’n raakskerm waarvan die primêre manier van beheer met vinger- of skryf-tipe gebare is. Dit word dikwels aangevul deur die gebruik van een of meer fisiese kontaksensitiewe knoppies of die invoer van een of meer versnellingsmeters; ’n virtuele sleutelbord (wat verskuil kan word) op die skerm word oor die algemeen gebruik as die vernaamste metode om data in te voer. Tablette is beskikbaar in verskillende groottes maar bied gewoonlik ’n skerm van groter as 18&nbsp;cm (oorhoeks gemeet) aan. Die grootte onderskei dus die tablette van slimfone of persoonlike digitale assistente wat funksioneel soortgelyk is.

[duimnael|180px|'n [Skolier werk op 'n tabletrekenaar.]]
’n Tabletrekenaar is groter as ’n selfoon, maar kleiner as ’n persoonlike rekenaar. Die hoofdoel van ’n tabletrekenaar is om boeke te lees, speletjies te speel, die Internet te deurkruis, of om video’s en musiek te speel. Mobiele weergawes van kantoorpakkette soos *Microsoft Office* is eweneens beskikbaar. Van die bekende vervaardigers van tabletrekenaars is Samsung met hulle *Galaxy Tab*-reeks en Apple Inc. met hulle *iPad*. Naas Apple se mobiele bedryfstelsel iOS gebruik die meeste tabletrekenaars Google Android as bedryfstelsel, maar sommige gebruik ook weergawes van Windows of Ubuntu. Die Amerikaanse aanlynreus *Amazon, Inc.* voorsien sy Fire-tabletrekenaarreeks van 'n aangepaste weergawe van die Android-bedryfstelsel - *Fire OS*.

## Markaandele in 2017, 2018 en 2019 
Volgens marknavorsing wat deur die Hamburgse onderneming *Statista* gedoen is, sal daar in 2019 sowat 180 miljoen tabletrekenaars wêreldwyd verkoop word. Europa is reeds sedert 2013 die belangrikste mark, met verkope van sowat 102 miljoen eenhede in 2017. Asiatiese markte in die Stille Oseaangebied toon vinnige groei met 'n beraamde verkoopsyfer van 108,6 miljoen in 2018 (sonder Japan) en sal Europa na verwagting in 2019 verbysteek.

Die Amerikaanse vervaardiger Apple, Inc. is sedert die tweede kwartaal van 2011 die markleier op die tabletmark, al het sy destydse markaandeel van meer as 60 persent in die volgende jare bestendig afgeneem. In die eerste kwartaal van 2018 is dit op 28,8 persent beraam. Die belangrikste mededinger is die Suid-Koreaanse Samsung Electronics Co., Ltd., met 'n markaandeel wat van slegs 7,3 persent in die tweede kwartaal van 2011 tot 15,2 persent in 2018 gegroei het. Intussen het - naas Acer, Asus en Hewlett-Packard - ook Chinese vervaardigers soos Huawei en Lenovo tot die mark toegetree.

## Verwysings
Werner Jacobus Serfontein

**Werner Jacobus Serfontein** is 'n Suid-Afrikaanse omroeper wat vir *Suidkaap FM* uitsaai.

## Biografie 
Serfontein is gebore op 9 November 1971 in Oudtshoorn. Na skool het hy die eertydse SAPD aangesluit. Hy het sy studie in Forensiese Kriminalistiek voltooi by UNISA in 2000. 'n Beroerte het hom gekelder en is na die SAPS-diensjaar vir Christus Span te Llandudno gestuur waar hy kampe aangebied het, onder andere leierskapkampe. Na ses maande het hy herstel en is hy terug na Oudtshoorn waar hy by die PKRS (CSI) gewerk het. Hy het saam met SAPS Maatskaplik begin kampe en groepsessies aanbied. By 'n *SOLO outdoor experience*-kamp te De Hoek, Oudtshoorn het 'n mnr Hans Oosthuizen hom gehoor op een van sy aanbiedings en voorgestel hy moet vir 'n stemtoets gaan by die plaaslike radiostasie, daardie tyd nog *Reenboog FM* in 2008. Werner het vir 2 jaar elke middag tussen 1 en 4 'n program aangebied. In Julie 2010 begin Werner by die nuutgevonde radio stasie *Suidkaap Stereo*, al het die radio weer 'n naamsverandering ondergaan in 2011 na Suidkaap FM.

Werner skei sy vrou na 4 jaar en bedank by Suidkaap FM, SAPS en by Solo. Hy aanvaar diens by Mitchellsplain LCRC(CSI) waar hy by sy Vader tuisgasn tot 2017.

In Desember 2017 bedank hy die Suid-Afrikaanse Polisie na 27 jaar diens. Hy vertrek 21 Desember 2017 na Bangkok, Thailand. Hy studeer by Sian Technology College vir sy BA Tesol graad waartydens hy werksaam was by Sarasas Witaed Suksa International School. 

Op 2 Januarie 2020 bedank hy sy werk by die skool en vertrek terug na Suid Afrika vir dokumentasie vir sy werkspermit vir Poland waar hy ñ kontrak gekry het by English Wizards in Krakow.

14 Februarie 2020 begin hy skool gee in Kraków, Pole. Weens Covid keer hy in Junie 2021 terug na SA. 

8 Augustus 2022 vertrek hy weer terug na Krakow, Pole waar hy tot vandag nog skool gee.
Synbranchiformes

**Synbranchiformes** is 'n vis-orde wat hoort tot die klas *Actinopterygii*.

Die volgende families is deel van die orde **Synbranchiformes**:
* Chaudhuriidae 
* Mastacembelidae
* Synbranchidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* http://fishbase.org/summary/OrdersSummary.php?order=Synbranchiformes
Pampas XV

Die **Pampas XV** is 'n Argentynse rugbyspan wat in Suid-Afrika gebaseer is. Die span is in 2010 gestig en neem sedertdien aan die  Vodacombeker-kompetisie deel. In 2011 wen hulle die Vodacombeker nadat hulle die Blou Bulle met 14-9 verslaan het.

## Eksterne skakels 
* Inligting oor die Pampas XV
Warrenton

**Warrenton** is die naam van verskeie plekke oor die wêreld heen:

## Suid-Afrika 
# Warrenton, Noord-Kaap, Frances Baard-distriksmunisipaliteit, 

## Verenigde State 
# Warrenton, Georgia, Warren County, 
# Warrenton, Noord-Carolina, Warren County, 
# Warrenton, Virginië, Fauquier County, 
# Warrenton, Missouri, Warren County, 
# Warrenton, Indiana. 
# Warrenton, Oregon, Clatsop County,
Hanna Grobler

**Hanna Grobler** (gebore 1982–) is 'n Suid-Afrikaanse aktrise. Sy is veral bekend vir haar rol as *Kiki Beltrame* in kykNET se dramareeks, *Getroud met Rugby*. Sy was ook al in stukke soos *7de Laan*, *Binnelanders*, *Johnny en die Maaiers*, ''Doen met 'n Miljoen* en *Askies'' te sien.

## Biografie 
Grobler is op 15 Januarie 1982 in die Moedersbond in Pretoria gebore. Sy gaan skool by Laerskool Skuilkrans en matrikuleer aan die Pro Arte Hoërskool. Na skool verwerf sy 'n BA-dramagraad van die Universiteit van Stellenbosch.

## Filmografie 
* Konfetti, 2014 as Monique Voster
* Somer Son, 2015 as Terry
* Plain Jane: Ampie du Preez (Short), 2014 as City Girl
* As jy sing, 2013 as Cecelia Bredenkamp
* 100 meter Leeuloop, 2013
* Platteland, 2011 as Louise Ferreira
* Getroud met Rugby: Die Onvertelde Storie, 2011 as Kiki 
* Bakgat! II, 2010 as meisie in badkamer
* Getroud met rugby (TV-reeks), 2009 as Kiki
Limpopo Blou Bulle

**Limpopo** is 'n Suid-Afrikaanse rugbyspan wat deel is van die Blou Bulle-rugbyunie. Hulle draf gewoonlik jaarliks saam met die Blou Bulle tydens die Curriebeker- en Vodacombeker-kampioenskappe uit. Maar, hulle jeugspanne neem afsonderlik aan die Craven-week en die Grant Khomo-week deel.

Limpopo se tuisveld is die Peter Mokaba-stadion in Pietersburg (Polokwane). Hulle trek spelers van dwarsoor die Limpopo-provinsie in Suid-Afrika.

Hulle het van 2013-2015 as 'n onafhanklike span aan die Vodacombeker deelgeneem. 

## Verwysings
Berg Afadjato

**Berg Afadjato** is 'n bergmassief in Afrika in Ghana. Dit het 'n hoogte van 885 meter en is die hoogste berg in Ghana. Die berg is naby die grens met Togo.
Ngaoui

**Ngaoui** is 'n bergmassief in Afrika in die Sentraal-Afrikaanse Republiek. Dit het 'n hoogte van 1410 meter en is die hoogste berg in SAR. Die berg is op die grens met Kameroen.
Andesgemeenskap

duimnael|Vlag van die Andesgemeenskap
duimnael|Lidlande van die Andesgemeenskap
duimnael|Lidmaatskap van die Andesgemeenskap:
duimnael|Die hoofkantoor van die Andesgemeenskap in Lima, Peru

Die **Andesgemeenskap** (Spaans: **Comunidad Andina, CAN**) is 'n vryhandelsone tussen Bolivië, Colombia, Ecuador en Peru. Die handelsblok is in 1969 met die ondertekening van die Cartagena-ooreenkoms onder die naam 'Andespact' tot stand gebring. Die Andesgemeenskap is een van die twee belangrike Suid-Amerikaanse handelsblokke. Die hoofkantoor van die Andesgemeenskap is in Lima, Peru, gesetel en die amptelike tale is Spaans, Aymara en Quechua.

Die Andesgemeenskap en Mercosur (doeane-unie tussen Brasilië, Argentinië, Uruguay, Paraguay en Venezuela) begin in 1999 om oor die samesmelting van die twee organisasies te onderhandel. Op 8 Desember 2004 word die nuwe organisasie gestig as die Suid-Amerikaanse Stategemeenskap, 'n vryhandelsone gebaseer op die Europese Unie.

## Lidmaatskap 
Lede:
*  Bolivië (1969)
*  Colombia (1969)
*  Ecuador (1969)
*  Peru (1969)

Geassosieerde lede:
*  Argentinië] (2005)
*  Brasilië (2005)
*  Paraguay (2005)
*  Uruguay (2005)
*  Chili (2005)

Waarnemers:
*  Meksiko
*  Panama
*  Arabiese Demokratiese Republiek Sahara
*  Spanje

Voormalige lede:
*  Venezuela (1973–2006)
*  Chili (1969–1976)

## Sekretaris-generaal 
Sekretarisse-generaal van die AGN sedert 1997:
* 1997–2002 Sebastián Alegrett (Venezuela)
* 2002–2004 Guillermo Fernández de Soto (Colombia)
* 2004–2006 Edward Allan Wagner Tizón (Peru)
* 2006–2007 Alfredo Fuentes Hernández (Colombia)
* 2007–2010 Freddy Ehlers Zurita (Ecuador)
* 2010-hede A. Contreras Baspineiro (Bolivië)

## Verwysings 
## Eksterne skakels 
*  Die Andesgemeenskap se amptelike webtuiste